Солон
Нека ми бъде свидетелка…

Превод от старогръцки: Борислав Георгиев, 1970

chitanka.info

Нека ми бъде свидетелка

пред съда на времето

великата майка

на олимпийските

богове и богини —

прекрасната черна Земя,

на която аз някога

изтръгнах граничните стълбове,

забодени в нея.

Тя беше робиня по-рано,

сега е свободна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.